**Határozat képzési tervek módosításáról**

 I.

Az ELTE TTK Kari Tanácsa támogatja a Matematikai Intézet által a **matematikus mesterképzésben**, az alkalmazott matematikus szakirány képzési tervében végrehajtott változtatásokat.

Az ELTE matematika szakos képzésében 2010-ben végrehajtott változtatások, az intézet személyi állományának változása, valamint a szakma fejlődése következményeként szükségessé vált 2013 őszi félévétől az alkalmazott matematikus mesterszakos képzés kisebb kiigazítása.

A képzési tervben az alábbi módosítások történtek:

1. Szerkezeti változások

**Az elméleti alapozásba új, BSc-ben már meghirdetetett tárgyak kerülnek**, mivel az elméleti alapozás kínálatát a BSc elemző szakirányáról érkező hallgatókra tekintettel célszerű bővíteni:

* Funkcionálanalízis,
* Parciális differenciálegyenletek,
* Számítástudomány.

**A szakmai törzsanyagban felveendő minimális kreditszám 30-ra emelkedik**, az alábbi kötelező tárgyak bevezetése miatt:

Sztochasztikus folyamatok a BSc-ből kerül át Speciális sztochasztikus folyamatok címen.

* A Problémamegoldó szeminárium I. és II. helyett új tárgyak jönnek létre: Önálló projekt és
* szakmai gyakorlat I, II és III. Ezek az első 3 félévben lesznek meghirdetve 2,3, illetve 4 kredittel.

A **differenciált szakmai anyag tárgyaiból legalább 44 kreditet kell elvégezni**. Ezen belül minden szakirányon csökken a kötelező kreditek száma, hogy több lehetőség legyen más, a szakirány témájához kapcsolódó tárgy választására.

A kötelező kreditek száma az egyes szakirányokon:

* Alkalmazott analízis szakirány: 38
* Sztochasztika szakirány: 38
* Számítástudomány szakirány: 27
* Operációkutatási szakirány: 21

2. Az egyes tárgyakat érintő változások (részletek a csatolt mellékletekben)

* új tárgyak létrehozása; (igény volt további alapozó (többnyire BSc-s) tárgyra, továbbá egyes területek fontossága indokolta)
* régebbi tárgyak megszüntetése; (elsősorban az oktatógárda változása miatt)
* létező tárgyak anyagának átcsoportosítása két kisebb tárgyba; (a képzés rugalmasabbá tételének érdekében)
* tárgyfelelős személyének változása; (az oktatógárda változásai miatt, gyakran
* együttjárt a tematika vagy az előfeltételek frissítésével, módosításával)
* tematika változása;
* előfeltételek változása;
* tárgy nevének változása; (többnyire apró változtatások, legtöbbször a tárgykínálat megváltozása miatt, egyértelműsítési céllal)
* óraszám és kreditérték változása; (legtöbb esetben a mostani BSc-s tárgy óraszámaival és kreditértékeivel való megegyezés miatt)

II.

Az ELTE TTK Kari Tanácsa támogatja a Biológia Intézet által a **biológus mesterképzésben**, a *Molekuláris genetika, Sejt- és fejlődésbiológia* szakirány képzési tervében végrehajtott változtatásokat.

A képzési tervben az alábbi módosítások történtek:

A *Molekuláris genetika, Sejt- és fejlődésbiológia* szakirány kötelező szakirányú tárgyai közé új tárgyként (átfogó, molekuláris genetikai ismereteken alapuló tematikával) bekerül a **Tumorbiológia EA** tárgy (2 óra, 2 kr).

A jelenleg a kötelező szakirányú tárgyak között szereplő **bb2n1g08 Tumorsejtbiológia I. EA** (2 óra; 2 kr) változatlan (az alapjelenségekkel kapcsolatos részletes molekuláris sejtbiológiai ismereteket összefogó) tematikával átkerül a kötelezően választható tárgyak körébe a Tumorsejtbiológia II. és III. tárgyak mellé.

**III.**

Az ELTE TTK Kari Tanácsa támogatja a Biológiai Intézet által a **biológia alapképzésben**, a biológus szakirány képzési tervében végrehajtott változtatásokat.

A változtatások az előfeltétel rendszerének, a kreditbeszámítás megváltoztatásának és a tárgyaknak más félévekbe történő áthelyezésével technikailag megkönnyíti az alapképzés elvégzését.

A változtatási javaslat rendelkezik a "Biokémia–Molekuláris biológia" tárgy alap- és emeltszintű előadásainak megfeleltetéséről is.

A biológia alapképzés biológus szakirányán kötelező differenciált szakmai tárgy a **bb1c1417** „**Biokémia-Molekuláris biológia I.B EA**” kétórás alapszintű előadás. E tárgy ismeretanyagát emeltszinten két félévben tartott két kurzus, a **bb1c1537** „**Biokémia-Molekuláris biológia I.A EA**” (4+0) és a **bb1c1528** „**Biokémia-Molekuláris biológia II.A EA**” (2+0) tematikája fedi le. Ebből következően a "Biokémia-Molekuláris biológia" alapszintű ("B") előadást az I.A és a II.A előadások csak együttesen válthatják ki. Ezt azonban az érvényes szabályozás nem biztosítja. A fenti szabály szerint ugyanis egy hallgató úgy is eljuthat a záróvizsgáig, hogy – egyébként a jelenlegi szabályozásnak eleget téve – a **bb1c1537** „**Biokémia-Molekuláris biológia I.A EA**” elvégzésével, a biokémia tárgy ismeretanyagának csak egy részét (kb. felét) ismerte meg és teljesítette! Ezt a "lehetőséget" egyre több hallgató használja ki.

A „Differenciált szakmai tárgyak” modul „Alkalmazott biológiai” almoduljában Kreditbeszámítási szabályváltozás és előfeltétel változások történtek.

**Kreditbeszámítási szabályváltozást** javasol a Biológiai Intézet annak érdekében, hogy a korábbi tapasztalatok alapján nehezen teljesíthető 18 kredit követelményt megváltoztatja.

A jelenlegi szabályozás szerint:

„Az "Alkalmazott biológiai gyakorlatok" almodul kurzusainak kreditjei csak az összes kredit (18) teljesítése esetében számíthatók be a differenciált szakmai tárgyak 60 kreditjébe.”

*Új szabályozás:*

*Az "Alkalmazott biológiai gyakorlatok" almodul teljesített kurzusainak kreditjei az almodul legalább 6 kurzusának elvégzése esetében számíthatók be a differen­ciált szakmai tárgyak 60 kreditjébe.*

**A Zoocönológiai és ökológiai módszerek a biomonitorozásban GY bb1c4ab3 (4. félév)** jelenleg nincs előfeltétele, de be kívánnak vezetni egy erős előfeltétel, annak érdekében, hogy a kurzust csak azon hallgatók vehessék fel, akik a gyakorlat anyagának megértéséhez szükséges ismeretekkel rendelkeznek.

*új (erős) előfeltétel:
bb1c4409 Állatrendszertan IV.B GY (3. féléves tárgy)
vagy
bb1c4411 Állatrendszertan IV.A GY (3. féléves tárgy)*

**A Növényszervezettani vizsgálómódszerek GY bb1c4ab5 (5. félév)** esetében az egyik erős előfeltétel eltörlésével (**bb1c4411 Állatrendszertan IV.A GY** ) az előfeltétel könnyítése volt a cél.

jelenlegi előfeltétel:
erős előfeltétel
bb1c1102 Sejtbiológia EA (1. féléves tárgy)
és
bb1c4301 Növényszervezettan - III. GY (3. féléves tárgy)

*módosított előfeltétel:
erős előfeltétel
bb1c1102 Sejtbiológia EA (1. féléves tárgy)*

**Az Alkalmazott biokémiai gyakorlatok GY bb1c4ab8 (6. félév)** tárgy esetében az előfeltételként szereplő tárgyakat párosból páratlan félévbe helyeznék át, annak érdekében, hogy könnyebben teljesíthetők legyen az előfeltételek.

jelenlegi előfeltétel:
erős előfeltétel
bb1c1417 Biokémia-Molekuláris biol. I.B EA (4. féléves tárgy)
vagy
bb1c1537 Biokémia-Molekuláris biol. I.A EA (4. féléves tárgy)

*új előfeltétel:
erős előfeltétel
bb1c1638 Bevezetés a biokémiába - I.B EA (3. féléves tárgy)
vagy
bb1c1308 Bevezetés a biokémiába - I.A EA (3. féléves tárgy)*

**Az Alkalmazott növénytani gyakorlat GY bb1c4a11 (6. félév)** esetében a változtatás célja előfeltétel könnyítés, a jelenleginél korábbi félévben teljesíthető tárgy előfeltételként való megjelölésével.

jelenlegi előfeltétel:
erős előfeltétel
bb1c1523 Növényélettan - II. EA (5. féléves tárgy)

*új előfeltétel:
erős előfeltétel
bb1c1418 Növényélettan - I. EA (4. féléves tárgy)*

További részletek a mellékletekben.

Budapest, 2013. április 19.

                                                                        Surján Péter

 dékán